cyanic-selkie/wikianc huggingface dataset:
আইন (ওয়েসেক্সের রাজা)
ডুমনোনিয়া ও মার্শিয়া
৭১৫ খ্রিস্টাব্দে আইন উডেন’স বারোতে একটি যুদ্ধে অবতীর্ণ হয়েছিলেন। এই যুদ্ধে তিনি হয় সিওলরেডের নেতৃত্বাধীন মার্শিয়ানদের বিরুদ্ধে অবতীর্ণ হয়েছিলেন অথবা তাদের সঙ্গে নিয়ে এক অনামা শত্রুর বিরুদ্ধে যুদ্ধ করেছিলেন। যুদ্ধের ফলাফল নথিবদ্ধ হয়নি। উডেন’স বারো হল একটি সমাধিস্তুপ; বর্তমানে অ্যাডাম’স গ্রেভ নামে পরিচিত এই স্থানটি উইল্টশায়ারের অ্যাল্টন প্রায়রে অবস্থিত। আইন সম্ভবত ইতিপূর্বে পশ্চিম স্যাক্সনদের পূর্ববর্তী রাজাদের নিয়ন্ত্রণাধীন টেমস নদীর উত্তর তীরের কোনও ভূখণ্ডই পুনরুদ্ধার করতে পারেননি। কিন্তু তিনি যে টেমসের দক্ষিণ তীরবর্তী অঞ্চল নিয়ন্ত্রণ করতেন তা জানা যায়: ৬৮৭ খ্রিস্টাব্দের একটি সনদে দেখা যায় আইন টেমসের তীরে স্ট্রেটলিতে ও বাসিলডনের কাছে চার্চকে ভূমি দান করেছিলেন।
অন্যান্য সংঘর্ষ
অ্যাংলো-স্যাক্সন ক্রনিকল-এর তথ্য অনুযায়ী, ৭২১ খ্রিস্টাব্দে আইন জনৈক সিনেউলফকে হত্যা করেছিলেন। এই ব্যক্তির সম্পর্কে কিছুই জানা যায় না, তবে নামটি ইঙ্গিত করে ইনি ওয়েসেক্স রাজবংশীয় কোনও ব্যক্তি ছিলেন। এরপর স্পষ্টতই রাজপরিবারে একটি বিবাদের সূত্রপাত হয়: অ্যাংলো-স্যাক্সন ক্রনিকল অনুযায়ী, ৭২২ খ্রিস্টাব্দে আইনের রানি এথেলবার্গ টউনটন ধ্বংস করে দেন, যেটি এথেলবার্গের স্বামী রাজত্বকালের গোড়ার দিকে নির্মাণ করেছিলেন।
অভ্যন্তরীণ সম্পর্ক
ওয়েসেক্সে এয়াল্ডোরম্যানের কার্যালয়ের প্রথম উল্লেখ তথা সেই কার্যালয়ের অধীনস্থ শায়ারগুলির প্রথম উল্লেখ আইনের রাজত্বকালেও পাওয়া যায়। সম্ভবত আইনই ওয়েসেক্সকে অধুনা হ্যাম্পশায়ার, উইল্টশায়ার, সমারসেট, ডেভন ও ডোরসেট কাউন্টিগুলির সমতুল্য বিভাগে বিভক্ত করেছিলেন, যদিও প্রথম দিকের প্রশাসিক সীমান্তগুলি হয়ত এই সীমান্তগুলিকেও প্রভাবিত করেছিল। গবেষকেরা এও মনে করেন যে এই কাউন্টিগুলির সূত্রপাত ঘটেছিল রাজপরিবারের সদস্যগুলির মধ্যে রাজ্যের বণ্টিত অংশ হিসেবে।
৭১০ খ্রিস্টাব্দ নাগাদ অর্থাৎ আইনের রাজত্বকালের মধ্যভাগে ইচেন নদীর পশ্চিম তীরে হ্যামউইকের বাণিজ্যিক বসতিটি স্থাপিত হয়, এই স্থানটি বর্তমানে সাউদ্যাম্পটন শহরের অংশ। এই বন্দর থেকে যে সকল দ্রব্য বেচাকেনা হত তার মধ্যে অন্যতম হল কাচের পাত্র। এখান থেকে প্রাপ্ত জন্তুজানোয়ারের হাড় ইঙ্গিত করে যে এখানে পশুচর্মের ব্যবসাও হত। বাণিজ্যের আরও প্রমাণ পাওয়া যায় প্রত্নতাত্ত্বিক খননকার্যের ফলে আবিষ্কৃত আমদানিকৃত কোয়ার্নস্টোন, হোয়েটস্টোন ও মৃৎশিল্পের নিদর্শনগুলি থেকে। এছাড়াও শহরে প্রাপ্ত স্কিয়াটগুলির মধ্যে ফ্রিজিয়ান মুদ্রাও রয়েছে। শহরে যে বিশেষায়িত ব্যবসাবাণিজ্য চলত তার মধ্যে ছিল বস্ত্রবয়ন, কামার শিল্প ও ধাতুশিল্প। আইনের হ্যামউইকের প্রতি আগ্রহ ছিল কিনা জানা যায় না, তবে বিলাসদ্রব্য সহ আইনের পছন্দসই কিছু দ্রব্য সেখানে আমদানি করা হত এবং বণিকদেরও সম্ভবত রাজকীয় সুরক্ষাকবচের প্রয়োজন হত। হ্যামউইকের মোট জনসংখ্যা অনুমান করা হয় ৫,০০০। এই সুবিশাল জনসংখ্যাও আইনের জড়িয়ে থাকাকে ইঙ্গিত করে, কারণ একমাত্র রাজা ছাড়া কেউই এত জন মানুষকে বেতন বা গৃহ দান করতে পারেন না।
৭০০ খ্রিস্টাব্দ নাগাদ বাণিজ্যের বিকাশের সঙ্গে সমান্তরালভাবে সে যুগের সাধারণ মুদ্রা স্কিয়াটের প্রসারের এলাকা বৃদ্ধি পেয়েছিল, যার মধ্যে অন্তর্ভুক্ত হয়েছিল উচ্চ টেমস উপত্যকাও। মনে করা হয় যে প্রথম পশ্চিম স্যাক্সন মুদ্রা আইনের রাজত্বকালেই টাঁকশালে নির্মিত হয়, যদিও আইনের নামাঙ্কিত কোনও মুদ্রাই পাওয়া যায় না—স্কিয়াটগুলি থেকে রাজার রাজত্বকালের কোনও ইঙ্গিতই মেলে না।
আইন সংহিতা
যে প্রাচীনতম অ্যাংলো-স্যাক্সন আইন সংহিতাটি এখনও পাওয়া যায়, সেটি সম্ভবত ৬০২ বা ৬০৩ খ্রিস্টাব্দে রচিত হয়েছিল। এটি প্রবর্তন করেছিলেন কেন্টের অ্যাথেলবার্ট, যিনি ৬১৬ খ্রিস্টাব্দ পর্যন্ত রাজত্ব করেছিলেন।  ৬৭০-এর দশকে বা ৬৮০-এর দশকে কেন্টের হ্লোথহিয়ার ও এয়াড্রিকের নামে এক আইন সংহিতা জারি হয়। তারপর দুই রাজা কেন্টের উইটরেড ও আইন এই ধরনের আইন সংহিতা জারি করেন।
উইটরেডের ও আইনের আইন সংহিতার তারিখ কিছুটা অনিশ্চিত, তবে কয়েকটি কারণে মনে করা হয় উইটরেডের আইন সংহিতা জারি করা হয়েছিল ৬৯৫ খ্রিস্টাব্দের ৬ সেপ্টেম্বর, অন্যদিকে আইনের আইন সংহিতাটি লেখা হয়েছিল ৬৯৪ খ্রিস্টাব্দে বা তার অল্প কিছুকাল আগে। আইন সেই সময় সদ্য মুলের মৃত্যুর ক্ষতিপূরণ বিষয়ে উইটরেডের সঙ্গে শান্তিচুক্তি সাক্ষর করেছিলেন এবং এমন ইঙ্গিতও পাওয়া যায় যে দুই শাসক নিজ নিজ আইন প্রবর্তনে কিছুটা পরস্পরের সহযোগী রূপে কাজ করেছিলেন। সমকালীনতা ছাড়াও উভয় আইন সংহিতায় এমন একটি সম্পূর্ণ ধারা রয়েছে যা প্রায় একরূপ। সহযোগিতার অপর একটি নির্দশন হল উইটরেডের আইন সংহিতায় অভিজাত শব্দের কেন্টিশ প্রতিশব্দ এওরলকুন্ড-এর (eorlcund) পরিবর্তে পশ্চিম স্যাক্সন প্রতিশব্দ গেসিথ-এর (gesith) ব্যবহার। সম্ভবত আইন ও উইটরেড দু’জনেই দুই রাজ্যের সমস্যাদীর্ণ এই পর্যায়ের অবসানের পর কর্তৃত্ব পুনঃপ্রতিষ্ঠার উদ্দেশ্যে মর্যাদাব্যঞ্জক একটি কাজ হিসেবে আইন সংহিতা প্রবর্তন করেছিলেন।
রাজা আইন কর্তৃক প্রবর্তিত আইনগুলির টিকে যাওয়ার একমাত্র কারণ হল মহামতি অ্যালফ্রেড সেগুলিকে নিজস্ব আইন সংহিতায় সংযুক্ত করেছিলেন। অ্যালফ্রেড ও আইনের আইন সংহিতা সম্বলিত প্রাচীনতম অধুনা-বিদ্যমান পাণ্ডুলিপি তথা একমাত্র সম্পূর্ণ প্রতিলিপিটি হল কর্পাস ক্রিস্টি কলেজ, কেমব্রিজে রক্ষিত ১৭৩ সংখ্যক পাণ্ডুলিপি, এটিই অ্যাংলো-স্যাক্সন ক্রনিকল-এর একমাত্র প্রাচীনতম পাঠ যা আজও পাওয়া যায়। এছাড়া আইন সংহিতার দু’টি খণ্ডিত পাঠও পাওয়া যায়। এগুলির মএহ্যদ একটি হল আদিতে আইনের আইন সংহিতার একটি সম্পূর্ণ প্রতিলিপি, যার অংশবিশেষ রক্ষিত হয়েছে ব্রিটিশ গ্রন্থাগারে (পাণ্ডুলিপি কটন ওথো বি এগারো); ১৭৩১ সালে অ্যাশবার্নহ্যাম হাউসে একটি অগ্নিকাণ্ডে মূল পাণ্ডুলিপিটির বেশিরভাগ অংশ পুড়ে যায়, শুধুমাত্র ৬৬তম অধ্যায় থেকে ৭৬তম অধ্যায় পর্যন্ত অংশটিই বর্তমানে অক্ষত রয়েছে। ব্রিটিশ গ্রন্থাগারের পাণ্ডুলিপি বার্নি ২৭৭-এও আইনের আইন সংহিতার একটি খণ্ডাংশ পাওয়া যায়।
সম্ভবত সপ্তম শতাব্দীতে রচিত আইনের আইন সংহিতার মূল আকারটি এখন আর পাওয়া যায় না। নিজ আইন সংহিতার প্রস্তাবনা অংশে অ্যালফ্রেড উল্লেখ করেছিলেন যে, পূর্ববর্তী আইনগুলিকে তিনি পছন্দ করতেন না। কোন কোন আইন তিনি বাদ দিয়েছিলেন তা উল্লেখ না করলেও সেগুলি যদি অ্যালফ্রেডের সময় অপ্রাসঙ্গিক আইনগুলি হয়ে থাকে, তবে আইনের আইন সংহিতার যে পাঠটি এখন পাওয়া যায় তাকেও সম্পূর্ণ বলে ধরে নেওয়া যায় না।
আইনের আইন সংহিতার প্রস্তাবনা অংশে রাজার উপদেষ্টাদের নামের তালিকা পাওয়া যায়। এই তালিকায় তিন জনের নাম জানা যায়: বিশপ এওরসেনওয়াল্ড ও বিশপ হ্যাড এবং আইনের পিতা রাজা সেনরেড। এই আইন সংহিতা থেকে স্পষ্টতই বোঝা যায় যে একজন খ্রিস্টান রাজা হিসেবে আইনের উদ্দেশ্য ছিল খ্রিস্টধর্মকে উৎসাহ দান করা। উদাহরণস্বরূপ, একজন কমিউনিকান্টের (নিয়মিতভাবে যিশু খ্রিস্টের শেষ সান্ধ্যভোজ-স্মরণে আয়োজিত উৎসবে প্রসাদ গ্রহণকারী ব্যক্তি) শপথবাক্য ছিল এক অ-খ্রিস্টানের শপথবাক্যের তুলনায় দীর্ঘতর; এবং ব্যাপ্টিজম ও ধর্মীয় অনুষ্ঠানগুলির কথাও এই আইন সংহিতায় উল্লিখিত হয়েছে। দেওয়ানি বিধিগুলির উপরও গুরুত্বপূর্ণ মনোযোগ দেওয়া হয়েছে—যা সমসাময়িক কেন্টিশ আইনে ততটা দেওয়া হয়নি।
একটি আইনে বলা হয়েছে যে সাধারণ জমিতে একাধিক সেওরল (স্যাক্সন স্বাধীন নাগরিকদের সমসাময়িক নাম) বেড়া দিতে পারবে। যদি কোনও সেওরল নিজের ভাগের জমিতে বেড়া না দেয় এবং তার গবাদি পশু যদি অন্যের মাঠে ঢুকে পড়ে তবে পশুর মালিক ক্ষতিপূরণ দিতে বাধ্য থাকবে। এর অর্থ এই নয় যে জমি এজমালি ছিল: প্রত্যেক সেওরলেরই জীবিকা নির্বাহের জন্য নিজস্ব ভূখণ্ড ছিল। লক্ষ্যনীয় বিষয় এই যে অপেক্ষাকৃত মামুলি সমস্যার নিষ্পত্তিতেও যেখানে রাজার আইনের প্রয়োজন হত সেখানে আইন সংহিতায় সেওরলদের আনুগত্য অর্জনে স্থানীয় ভূস্বামীদের কী ভূমিকা ছিল তা এই আইন সংহিতায় উল্লেখ করা হয়নি। এই বিষয়টি থেকে এবং অন্যান্য আইনগুলির থেকে স্পষ্ট যে জমির মালিকেরা স্থানীয় ভূস্বামীদের থেকে নির্দিষ্ট মেয়াদে জমির ভোগদখলের অধিকার পেতেন এবং এই বিষয়ে রাজার ঘনিষ্ঠভাবে জড়িয়ে থাকাই ইঙ্গিত করে যে ভূস্বামী ও জমির মালিকের সম্পর্ক ছিল রাজার নিয়ন্ত্রণাধীন।
ইতস্তত ঘুরে বেড়ানো গবাদি পশু-সংক্রান্ত আইনগুলি একটি মুক্ত-ক্ষেত কৃষি ব্যবস্থার আদিতম নথিবদ্ধ প্রমাণ দাখিল করে। এই আইনগুলি থেকে বোঝা যায় আইনের রাজত্বকালে ওয়েসেক্সে মুক্তি-ক্ষেত কৃষির অস্তিত্ব ছিল এবং সম্ভবত এই ধরনের কৃষিব্যবস্থাই ইংল্যান্ডের সমগ্র মিডল্যান্ডের এবং সুদূর উত্তর ও পূর্ব দিকে লিন্ডসে ও ডিয়েরা অঞ্চল পর্যন্ত ভূভাগের একমাত্র কৃষিব্যবস্থা ছিল। তবে সমগ্র ওয়েসেক্সে এই ব্যবস্থা প্রচলিত ছিল না: যেমন ডেভনে এই প্রথায় চাষবাস করা হত না। যে আইনটিতে জমির "ইয়ার্ড"-এর উল্লেখ রয়েছে, সেটিই এই এককের প্রথম নথিবদ্ধ উল্লেখ। এক ইয়ার্ড জমির পরিমাণ ছিল এক হাইড জমির এক-চতুর্থাংশ; এক হাইড জমির পরিমাণ অঞ্চল ভেদে ভিন্ন ভিন্ন হলেও তা মোটামুটি ছিল 120 acre জমির সমতুল্য। পরবর্তীকালে মধ্যযুগীয় ভিলেইনদের স্বত্বাধিকারে থাকা জমির পরিমাপ ইয়ার্ডের এই পরিমাণ ধরেই করা হত এবং এককটিকে বলা হত ভারগেট। একজন ইতিহাসবিদের মতে, ম্যানর-ভিত্তিক অর্থনীতির সূত্রপাত আইনের আইন সংহিতাতেই স্পষ্ট লক্ষিত হয়।
ফার্ড (বাধ্যতামূলকভাবে রাজার সামরিক বাহিনীতে পরিষেবা প্রদান) অবহেলার জরিমানা নির্ধারিত হয়েছিল একজন অভিজাত ব্যক্তির ক্ষেত্রে ১২০ শিলিং এবং এক সেওরলের ক্ষেত্রে ৩০ শিলিং। এই আইনটি থেকে বোঝা যায় যে সেওরলদের সেনাবাহিনীতে কাজ করতে হত। সেওরলদের সামরিক মূল্য কী ছিল তা নিয়ে গবেষকদের মধ্যে মতানৈক্য রয়েছে। তবে সকল স্বাধীন নাগরিকই যে যুদ্ধ করত, তাতে কোনও আশ্চর্যের কিছু নেই, কারণ পরাজয়ের অর্থ ছিল সম্ভবত ক্রীতদাসত্ব।
আরেকটি আইনে নির্দিষ্টভাবে বলা হয়েছে যে হত্যাকারী হিসেবে অভিযুক্ত ব্যক্তির "ওথ-হেল্পার"দের মধ্যে অন্তত একজন উচ্চপদস্থ ব্যক্তি থাকতে হবে। অভিযুক্ত ব্যক্তিকে অপরাধের সন্দেহ থেকে মুক্ত করতে একজন ওথ-হেল্পারকে তার হয়ে শপথ গ্রহণ করতে হত। এই আইন থেকে মনে করা হয় যে আইন শুধুমাত্র কৃষকদের কৃত শপথে বিশ্বাস করতেন না। সম্ভবত এটির আগের থেকে একটি গুরুত্বপূর্ণ পরিবর্তন সূচিত করেছিল, কারণ এই আইনের আগে অভিযুক্তের আত্মীয়রাই তার হয়ে শপথ গ্রহণ করত।
আইনের ইংরেজ ও ব্রিটিশ প্রজাদের মধ্যে আইন সংহিতাটি পৃথক বিধানের ব্যবস্থা করেছিল, যাতে ব্রিটিশদের তুলনায় ইংরেজদের অধিক সুবিধা প্রদান করা হয়েছিল; ব্রিটনদের জন্য প্রদত্ত ওয়্যারগিল্ডের পরিমাণ ছিল একই সামাজিক শ্রেণিভুক্ত স্যাক্সনদের জন্য প্রদত্ত ওয়্যারগিল্ডের অর্ধেক, এবং ব্রিটনদের শপথের মূল্য কম ছিল। দুই জনসংখ্যার অসম্পূর্ণ একাঙ্গীভবনের যে প্রমাণ এই আইনগুলি থেকে পাওয়া যায়, তার সমর্থন স্থাননাম ইতিহাস, ধর্মীয় স্থাপনাগুলির ইতিহাস ও স্থানীয় প্রত্নতত্ত্ব-সংক্রান্ত গবেষণা থেকেও পাওয়া যায়, যে গবেষণা ইঙ্গিত করে যে আইনগুলির প্রবর্তনের সময় ওয়েসেক্সের পশ্চিমাঞ্চলে জার্মানিক নবাগতরা বহুল সংখ্যায় বসতি স্থাপন করেছিল। লক্ষ্যনীয় বিষয় এই যে, এই আইনগুলি এক স্যাক্সন রাজ্যের স্যাক্সন রাজা কর্তৃক প্রবর্তিত হলেও আইনি পরিভাষায় রাজা আইনের জার্মানিক প্রজাদের বলা হয়েছে ইংলিস্ক (Englisc)। এই বিষয়টি থেকে সেই যুগেও ব্রিটেনের সকল জার্মানিক জাতিগোষ্ঠীর জন্য সামগ্রিকভাবে একটি সাধারণ ইংরেজ পরিচিতি গড়ে উঠেছিল।
খ্রিস্টধর্ম
আইন ছিলেন খ্রিস্টান রাজা, তিনি রাজ্যশাসন করতেন চার্চের এক পৃষ্ঠপোষক ও রক্ষাকর্তা হিসেবে। আইনের আইন সংহিতার প্রস্তাবনায় উল্লিখিত রাজ-উপদেষ্টাদের মধ্যে এওরসেনওয়াল্ড ছিলেন লন্ডনের বিশপ এবং হ্যাড ছিলেন উইনচেস্টারের বিশপ; এছাড়াও আইন বলেছেন যে আইনগুলি প্রস্তুত করা হয়েছে "আমার সকল এয়াল্ডোরম্যান, এবং আমার প্রজাদের মুখ্য উপদেষ্টা এবং সেই সঙ্গে ঈশ্বরের ভৃত্যবর্গের এক মহাসভা" উপদেশ ও নির্দেশে আইনগুলি প্রস্তুত করা হয়েছে। আইনগুলির মধ্যে দিয়েও রাজা আইনের খ্রিস্টান উদ্দেশ্যগুলি পরিস্ফুট হয়ে উঠেছে, যেমন শিশুদের ব্যাপটাইজ করতে সমর্থ হলে গ্রামীণ পাদ্রিদের ভরণপোষণের জন্য প্রদত্ত জমির উৎপন্ন দ্রব্যের এক-দশমাংশ প্রদান না করলে জরিমানা ধার্য করা হয়েছে। আইন ধর্মীয় সংস্থাগুলির পৃষ্ঠপোষকতার মাধ্যমে চার্চের ভরণপোষণ করতেন। এই সংস্থার মধ্যে বিশেষভাবে উল্লেখযোগ্য হল শেরবর্নের ডায়োসিস, যেটি ৭০৫ খ্রিস্টাব্দে উইনচেস্টারের ডায়োসিস বিভাজিত করে সৃষ্টি করা হয়েছিল। আইন প্রথমে ক্যান্টারবেরির ধর্মসম্প্রদায় থেকে বহিষ্কারের ভয় উপেক্ষা করে এই বিভাজনের বিরোধিতা করেছিলেন। যদিও পরে বিশপ হ্যাডের মৃত্যুর পর তিনি মত পরিবর্তন করেন।
প্রথম পশ্চিম স্যাক্সন সন্ন্যাসিনী-মঠ প্রতিষ্ঠিত হয়েছিল আইনের শাসনকালেই। প্রতিষ্ঠাতা ছিলেন আইনের আত্মীয়া তথা রাজা সেন্টউইনের কন্যা বাগা এবং আইনের ভগিনী কুথবারহ্ (নর্থামব্রিয়ার রাজা অ্যালডফার্থের স্ত্রী, যিনি স্বামীর থেকে বিচ্ছেদের পর কোনও এক সময়ে উইমবর্নের অ্যাবি প্রতিষ্ঠা করেছিলেন)। ৭০৫ খ্রিস্টাব্দে বিশপ অ্যালডহেমের প্রস্তাব অনুযায়ী আইন যে গির্জাটি নির্মাণ করেছিলেন সেটিই পরে পরিণত হয় ওয়েলস ক্যাথিড্রালে। অ্যাংলো-স্যাক্সন ক্রনিকল-এ উল্লিখিত হয়েছে যে, আইনে গ্ল্যাস্টনবেরিতে একটি মিনস্টার নির্মাণ করেছিলেন। এটি নিশ্চিতই অতিরিক্ত ভবন নির্মাণ বা পুনর্নির্মাণের ইঙ্গিত, কারণ গ্ল্যাস্টনবেরিতে একটি ব্রিটিশ মঠ আগে থেকেই ছিল।
আইনকে ওয়েসেক্সে একটি সংঘবদ্ধ চার্চ প্রতিষ্ঠার ব্যাপারে সাহায্যকারী বলে উল্লেখ করা হয়েছে, তবে এটা স্পষ্ট নয় যে সেই চার্চ প্রতিষ্ঠার উদ্যোগ তিনিই নিয়েছিলেন কিনা। এছাড়াও তিনি প্রাচীনতম জ্ঞাত পশ্চিম স্যাক্সন সাইনডগুলির সঙ্গেও যুক্ত ছিলেন, একটিতে নিজে পৌরোহিত্য করেন এবং মনে করা হয় যে সমবেত যাজকমণ্ডলীর সম্মুখে অভিভাষণও প্রদান করেছিলেন।
একটি প্রথা অনুযায়ী, আইন ছিলেন একজন সন্ত এবং তাঁর প্রতি উৎসর্গিত গির্জাটি হল ওয়েলসের নিউ কুয়ের কাছে ল্যানিনায় অবস্থিত সেন্ট ইনা’জ চার্চ। যদিও খুব সম্ভবত এই গির্জাটি প্রকৃতপক্ষে উৎসর্গিত হয়েছিল পঞ্চম শতাব্দীর ওয়েলশ সন্ত ইনার উদ্দেশ্যে।
সিংহাসন ত্যাগ, উত্তরাধিকার ও রোমের জীবন
৭২৬ খ্রিস্টাব্দে কোনও নিশ্চিত উত্তরাধিকার ব্যতিরেকেই আইন সিংহাসন ত্যাগ করেন। বিডের মতে, পর্যটনের উদ্দেশ্যে তিনি রাজ্য ছেড়ে দিয়েছিলেন "তরুণতর পুরুষদের" হাতে। স্ত্রী এথেলবার্গকে নিয়ে আইন চলে যান রোমে, সেখানেই দু’জনের মৃত্যু ঘটে। উল্লেখ্য, আইনের পূর্বসূরি ক্যাডওলাও সিংহাসন ত্যাগ করে রোমে চলে যান এবং সেখানে পোপ কর্তৃক ব্যাপ্টাইজড হন। মনে করা হত যে, রোমে তীর্থযাত্রার মাধ্যমে স্বর্গের পথ সুগম হয়। বিড লিখেছেন যে, অনেক মানুষই সেই যুগে এই কারণে রোম যাত্রা করত: "... অভিজাত ও সাধারণ মানুষ, গৃহস্থ ও যাজক, পুরুষ ও নারী সবাই।" হয় আইন অথবা মার্শিয়ার ওফাকে প্রথাগতভাবে রোমের স্কোলা স্যাক্সোনামের প্রতিষ্ঠাতা মনে করা হয়, যা বর্তমানে বর্গোর রোমান রিয়ন বা জেলায় অবস্থিত। স্কোলা স্যাক্সোনামের নামটি এসেছে রোমে কর্মরত স্যাক্সনদের একটি রক্ষীবাহিনীর নামানুসারে, কিন্তু কালক্রমে সেটি পরিণত হয় শহরের ইংরেজ পর্যটকদের অতিথিশালায়। ওয়েন্ডওভারের রজারের মতে, ৭২৭ খ্রিস্টাব্দে আইন স্কোলা স্যাক্সোনাম প্রতিষ্ঠা করেছিলেন।
আইনের উত্তরসূরি ছিলেন রাজা এথেলহার্ড; তিনি আইনের আত্মীয় ছিলেন কিনা তা জানা যায় না, তবে পরবর্তীকালের কয়েকটি উৎস-সূত্রে এথেলহার্ডকে আইনের শ্যালক বলে উল্লেখ করা হয়েছে। এথেলহার্ডের সিংহাসনে আরোহণ নিয়ে অসওয়াল্ড নামে এক এথেলিং-এর সঙ্গে বিরোধ বাধে। সম্ভবত আইনের সিংহাসন ত্যাগের পর অমীমাংসিত ফলশ্রুতিতে মার্শিয়ার সমর্থন এথেলহার্ডকে রাজা হতে সাহায্য করেছিল এবং তা এথেলহার্ডকে মার্শিয়ার রাজা এথেলবাল্ডের প্রভাবের বৃত্তেও নিয়ে এসেছিল।
টম হোরান
টমাস প্যাট্রিক হোরান (Tom Horan; জন্ম: ৮ মার্চ, ১৮৫৪ - মৃত্যু: ১৬ এপ্রিল, ১৯১৬) আয়ারল্যান্ডের কাউন্টি কর্ক এলাকার মিডলটনে জন্মগ্রহণকারী অস্ট্রেলিয়ার বিখ্যাত আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের প্রতিনিধিত্ব করেন তিনি। আক্রমণাত্মক ভঙ্গীমার অধিকারী মাঝারীসারির ব্যাটসম্যান ছিলেন তিনি। মূলতঃ লেগ-সাইডেই তার প্রাধান্য ছিল। এছাড়াও ঐ যুগের প্রচলিত মিডিয়াম-পেসের ন্যায় রাউন্ড-আর্ম বোলিংয়েও তার দক্ষতা ছিল।
ঘরোয়া প্রথম-শ্রেণীর ক্রিকেটে ভিক্টোরিয়া বুশর‌্যাঞ্জার্সের সদস্য ছিলেন। ‘ফেলিক্স’ ছদ্মনামে পরিচিত টম হোরান ক্রিকেট সাংবাদিকতার সাথে জড়িত ছিলেন।
খেলোয়াড়ী জীবন
আইরিশ বংশোদ্ভূত দুইজন ক্রিকেটারের একজন হিসেবে অস্ট্রেলিয়া দলে খেলার সুযোগ লাভ করেন। ১৮৭৪-৭৫ মৌসুমে ভিক্টোরিয়ার পক্ষে প্রথম-শ্রেণীর ক্রিকেটে অভিষেক ঘটে তার। তৎকালীন ভিক্টোরিয়া উপনিবেশের শীর্ষস্থানীয় ব্যাটসম্যান ছিলেন তিনি। এরপর আন্তর্জাতিক ক্রিকেটে অংশগ্রহণ করেন।
১৮৭৮ সালে ইংল্যান্ড সফরের পূর্বে প্রথম টেস্ট খেলায় অন্যতম সদস্য ছিলেন। ২৩ বছর বয়সে মার্চ, ১৮৭৭ সালে অস্ট্রেলিয়া-ইংল্যান্ডের মধ্যকার টেস্ট ক্রিকেটের ইতিহাসের প্রথম খেলায় অংশগ্রহণের জন্য তিনিও মনোনীত হন। অস্ট্রেলিয়া টসে জয়ী হয়ে ব্যাটিংয়ের সিদ্ধান্ত নেয়। ন্যাট টমসনের পতনের মাধ্যমে ১ম উইকেট পড়ে। চার্লস ব্যানারম্যানের (১৬৫) সাথে দ্বিতীয় উইকেটে ৩৮ রান তুলেন। প্রথম ইনিংসে তিনি ১২ রানে আউট হন। দ্বিতীয় ইনিংসে হোরান ২০ রান করেন। অস্ট্রেলিয়া মাত্র ১০৪ রানে অল-আউট হয়। ঐ ইনিংসে তার সংগ্রহটিই দলের সর্বোচ্চ সংগ্রহ ছিল। খেলায় অস্ট্রেলিয়া ৪৫ রানের ঐতিহাসিক জয় পায়।
টম হোরান টেস্ট ক্রিকেটের ইতিহাসে তার প্রথম বলেই উইকেট পেয়েছেন। ২৬ জানুয়ারি, ১৮৮৩ তারিখে সিডনি ক্রিকেট গ্রাউন্ডে অনুষ্ঠিত অ্যাশেজ সিরিজের তৃতীয় টেস্টে ইংল্যান্ডের ওয়াল্টার রিডকে বোল্ড করে এ কীর্তিগাথা রচনা করে।
অধিনায়কত্ব লাভ
চার বছর পর দ্বিতীয়বারের মতো ইংল্যান্ড সফর করেন এবং ওভালে অনুষ্ঠিত অ্যাশেজ টেস্টে অংশ নেন। আর্থিক সঙ্কটের কারণে ও শীর্ষস্থানীয় খেলোয়াড়দের ধর্মঘটের প্রেক্ষিতে ১৮৮৪-৮৫ মৌসুমের অ্যাশেজ সিরিজে অস্ট্রেলিয়ার পক্ষে দুই টেস্টে অধিনায়কত্ব করেন। কিন্তু উভয় টেস্টেই হেরে যায় তার দল।
১৮৮৪-৮৫ মৌসুমে ইংরেজ দল অস্ট্রেলিয়ায় অবস্থান করছিল। ইংল্যান্ড দলের অস্ট্রেলিয়া সফরকালে সংঘটিত খেলোয়াড়দের সাথে দল নির্বাচকমণ্ডলীর আর্থিক মতানৈক্যের কারণে টেস্ট খেলার জন্যে মনোনীত হন। প্রবেশদ্বারে অর্জিত অর্থের পঞ্চাশ শতাংশ দাবী করা হয়েছিল। ঐ সময়ে নিউ সাউথ ওয়েলস বনাম ভিক্টোরিয়ার মধ্যকার খেলা শেষে ১ জানুয়ারি, ১৮৮৫ তারিখে মেলবোর্নে সিরিজের দ্বিতীয় টেস্ট শুরু হবার কথা ছিল। তবে, জ্যাক ব্ল্যাকহাম, হ্যারি বয়েল, জর্জ বোনর ও পার্সি ম্যাকডোনেলের ন্যায় শীর্ষস্থানীয় কয়েকজন নিউ সাউথ ওয়েলসীয় খেলোয়াড় এ সফরে আর্থিক বিষয়ে আপত্তি করেন। তারা এর প্রতিবাদস্বরূপ প্রথম ও দ্বিতীয় টেস্টে অংশগ্রহণ করা থেকে বিরত থাকেন।
ভিক্টোরিয়ান ক্রিকেট অ্যাসোসিয়েশন কর্তৃপক্ষ ঐ টেস্টে নয়জন খেলায়াড়কে নিয়ে দল গঠন করে। টম হোরানকে অস্ট্রেলিয়া দলের অধিনায়কের দায়িত্ব প্রদান করা হয়।
সাংবাদিকতা
বিংশ শতাব্দীর বিখ্যাত অস্ট্রেলীয় খেলোয়াড়-লেখক বিল ও’রিলি তাকে দক্ষতাসম্পন্ন ক্রিকেট লেখক হিসেবে বর্ণনা করেন। গিডিওন হেই লিখেছেন যে, ‘মাঠে অত্যন্ত নিষ্ঠ খেলোয়াড় হিসেবে হোরানের সমতুল্য কেবলমাত্র হোরানই।’
১৯৮৯ সালে তার নিবন্ধের অংশবিশেষ প্রকাশিত হয়। ক্রিকেট খেলা নিয়ে তার ভূমিকার কথা স্বীকারপূর্বক হোরানকে স্পোর্ট অস্ট্রেলিয়া হল অব ফেমে মরণোত্তর অন্তর্ভুক্ত করা হয়।
ব্যক্তিগত জীবন
আইরিশ সিটি অব কর্কের কাছাকাছি মিডলটনে জন্মগ্রহণ করেন টম হোরান। শৈশবেই ভাই-বোনদের নিয়ে পিতা-মাতার সাথে অস্ট্রেলিয়া অভিবাসিত হন। মেলবোর্নের ফিটজরয় এলাকায় অবস্থিত বেল স্ট্রিট স্কুলে পড়াশোনা করেন। সেখানেই জ্যাক ব্ল্যাকহামের সাথে বন্ধুত্বপূর্ণ সম্পর্ক গড়ে উঠে তার। ব্ল্যাকহামের সংস্পর্শেই হোরান ক্রিকেটের প্রতি অনুরক্ত হন।
১৮৭৯ সালে মেলবোর্নের এক পুলিশ কর্মকর্তার মেয়ে কেট পেনিফাদারের সাথে বৈবাহিক সম্পর্ক স্থাপন করেন। তাদের সংসারে নয় সন্তান জন্মগ্রহণ করে। তন্মধ্যে ঊনবিংশ শতকের শুরুতে দুই সন্তান ভিক্টোরিয়ার পক্ষে প্রথম-শ্রেণীর ক্রিকেটে অংশগ্রহণ করেন।
ইনস্টিটিউট অব লেদার ইঞ্জিনিয়ারিং এন্ড টেকনোলজি
ইনস্টিটিউট অব লেদার ইঞ্জিনিয়ারিং এন্ড টেকনোলজি বাংলাদেশের একটি শিক্ষা প্রতিষ্ঠান যা ১৯৪৭ সালে প্রতিষ্ঠিত হয়।
ইতিহাস
পূর্ব পাকিস্তানের জনগণকে চামড়া ও চামড়াজাত শিল্পে কারিগরিভাবে দক্ষ জনসম্পদ হিসেবে গড়ে তোলার উদ্দেশ্যে ১৯৪৭ সালে পূর্ব পাকিস্তানে ইস্ট বেঙ্গল ট্রেনিং ইনস্টিটিউট নামের একটি প্রতিষ্ঠান প্রতিষ্ঠিত হয়। ১৯৪৯ সালের ১০ জুন থেকে এই প্রতিষ্ঠানের একাডেমিক কার্যক্রম শুরু হয়। ১৯৫২ সালে ইস্ট পাকিস্তান ইনস্টিটিউট অব লেদার টেকনোলজি নামে এর নতুন নাম দেওয়া হয়। ১৯৭৯ সাল পর্যন্ত এখানে ডিপ্লোমা, সার্টিফিকেট কোর্স এবং কারিগরি পর্যায়ের শিক্ষা ব্যবস্থা চালু ছিল। অর্থনীতিতে চামড়া শিল্পের অবদানের কথা চিন্তা করে বাংলাদেশ সরকার আধুনিক যন্ত্রপাতি ও উন্নত সিলেবাসে মাধ্যমে ১৯৮০ সালে এই প্রতিষ্ঠানটিকে ঢাকা বিশ্ববিদ্যালয়ের বিজ্ঞান অনুষদের অধীনে নিয়ে আসে। এর নাম দেওয়া হয় বাংলাদেশ কলেজ অব লেদার টেকনোলজি। এই প্রতিষ্ঠান থেকে প্রকৌশল বিষয়ে বিএসসি ডিগ্রি দেওয়া শুরু করা হয়। ২০১১ সালে এই প্রতিষ্ঠানটিকে ঢাকা বিশ্ববিদ্যালয়ের একটি ইনস্টিটিউট করা হয় এবং এর নামকরণ করা হয় “ইনস্টিটিউট অব লেদার ইঞ্জিনিয়ারিং এন্ড টেকনোলজি”।
বিভাগ সমূহ
স্নাতক পর্যায়ে নিমোক্ত তিনটি বিষয়ে শিক্ষা দান করা হয়ঃ
স্নাতকোত্তর পর্যায়ে শুধুমাত্র একটি বিষয়ে শিক্ষা দান করা হচ্ছেঃ
ভর্তি প্রক্রিয়া
ইনস্টিটিউট অব লেদার ইঞ্জিনিয়ারিং এন্ড টেকনোলজির ভর্তি পরীক্ষা ঢাকা বিশ্ববিদ্যালয়ের “ক” ইউনিট এর অধীনে নেওয়া হয়। এই ইনস্টিটিউটে প্রতিটি বিভাগে ৪০টি করে মোট ১২০টি আসন ছিল যা এখন প্রতি বিভাগে ১০ টি করে আসন বৃদ্ধি করে সর্বমোট ১৫০ টি করা হয়েছে। ২০১০-২০১১ শিক্ষাবর্ষে এই প্রতিষ্ঠানটি কোন ছাত্রকে ভর্তি করেনি।
আবাসন
ইনস্টিটিউট অব লেদার ইঞ্জিনিয়ারিং এন্ড টেকনোলজিতে একটি ছাত্রাবাস রয়েছে যার নাম ডঃ কুদরত-ই-খুদা ছাত্রাবাস। মোট ৩০০জন ও এথলেট সুলতানা কামাল হোস্টেলে ৩০০ জন ছাত্রীর থাকার ব্যবস্থা আছে।
উত্তর কোরিয়া
থাম্ব|260x260পিক্সেল|পিয়ংইয়ংয়ে চোলিমা আন্দোলনের ভাষ্কর্য উত্তর কোরিয়া উত্তর-পূর্ব এশিয়ার একটি রাষ্ট্র যা কোরীয় উপদ্বীপের উত্তর অর্ধাংশ নিয়ে গঠিত। এর সরকারি নাম গণতান্ত্রিক গণপ্রজাতন্ত্রী কোরিয়া (কোরীয় ভাষায় 조선민주주의인민공화국 চোসন্‌ মিন্‌জুজুই্যই ইন্‌মিন্‌ কোংহুয়াগুক্‌)। উত্তর কোরিয়ার উত্তরে গণচীন, উত্তর-পূর্বে রাশিয়া, পূর্বে জাপান সাগর, দক্ষিণে দক্ষিণ কোরিয়া এবং পশ্চিমে পীত সাগর অবস্থিত। দেশটির আয়তন ১,২০,৫৩৮ বর্গকিলোমিটার। উত্তর কোরিয়া রাষ্ট্রটি ১৯৪৮ সালে প্রতিষ্ঠা লাভ করে। তখন দ্বিতীয় বিশ্বযুদ্ধ শেষে সোভিয়েত সামরিক বাহিনী কোরীয় উপদ্বীপের উপরের অর্ধাংশ নিয়ন্ত্রণ করেছিল। ১৯৫০-এর দশকের কোরীয় যুদ্ধের পর থেকে এটি সমাজতান্ত্রিক শাসনের অধীনে রয়েছে। উত্তর কোরিয়ার রাজধানী ও বৃহত্তম শহরের নাম পিয়ং ইয়াং। উত্তর কোরিয়া এবং দক্ষিণ কোরিয়া মধ্যবর্তী অবস্থিত কোরীয় সেনামুক্ত অঞ্চল ও প্রাবর অঞ্চল। আম্নোক নদী এবং তুমান নদী উত্তর কোরিয়া এবং গণচীন এর মধ্যবর্তী সীমান্তে অবস্থিত। তুমান নদী একটি অংশ একেবারে উত্তর-পূর্ব অংশে রাশিয়ার সঙ্গে সীমান্ত রয়েছে।
ইতিহাস
১৯১০ - ১৯৪৫ সাল পর্যন্ত অবিভক্ত কোরিয়া মূলত জাপানিদের দখলে ছিল।
কোরীয় যুদ্ধ(১৯৫০-১৯৫৩)
বিভক্ত কোরিয়াকে সংযুক্তিকরণের লক্ষে ১৯৫০ সালের ২৫ জুন উত্তর কোরিয়া দক্ষিণ কোরিয়া আক্রমণ করে। অবশেষে ১৯৫৩ সালে কোরীয় যুদ্ধবিরতি চুক্তি স্বাক্ষর হয়।
রাজনীতি
thumb|left|উত্তর কোরিয়ার একটি ভোটকেন্দ্র সমাজতান্ত্রিক ও মার্ক্সবাদী নেতা কিম ইল সংয়ের নেতৃত্বাধীন কোরিয়ার ওয়ার্কার্স পার্টির নিয়ন্ত্রণে উত্তর কোরিয়ায় একদলীয় শাসন চালু হয়, মূলত যুদ্ধবিদ্ধস্ত দেশকে পুনর্গঠনের জন্যে পঞ্চবার্ষিকী পরিকল্পনা নেয়া হয়। তারপর থেকে উত্তর কোরিয়া শাসিত হতে শুরু করে সমাজতান্ত্রিক পথে। কিন্তু এ উন্নতি কোন সমাজতান্ত্রিক দেশের হওয়ায় বাজার অর্থনীতির প্রবক্তা আমেরিকা তা মেনে নিতে পারেনি। তাই তারা এই দেশের রাজনীতি নিয়ে নানা রকম প্রশ্ন তুলে ও নানা ভাবে সমাজতান্ত্রিক দেশ উত্তর কোরিয়া এর পতন এর জন্য কাজ শুরু করে। তারা এ দেশ এর মহান নেতা কিম ইল সংয়ের নেতৃত্বকে কখনও অগণতান্ত্রিক, কখনও স্তালিনীয় বা একনায়কতান্ত্রিক শাসন হিসাবে উল্লেখ করে। যদিও সমাজতান্ত্রিক দেশ উত্তর কোরিয়া নেতা কিম ইল সংয়ের সমাজতান্ত্রিক ও গণতান্ত্রিক আদর্শতে দেশে প্রচুর উন্নতি সাধন করছিল এবং উন্নয়নে এগিয়ে ছিল। সমাজতান্ত্রিক ভাবধারা হওয়ায় সোভিয়েত ইউনিয়নের সাথে তাদের সম্পর্ক ছিল মধুর। সোভিয়েত ইউনিয়নের সমাজতান্ত্রিক উন্নয়নমুখিতার প্রভাব উত্তর কোরিয়া উপরও দেখা যায়। তবুও পুঁজিবাদী মাকিন যুক্তরাষ্ট্র এই উন্নতি মেনে নিতে পারছিল না, যেহেতু সকল সমাজতান্ত্রিক রাষ্ট্র ছিল তাদের চোখে শত্রু। তারা সমাজতান্ত্রিক রাষ্ট্র  যে দুনিয়ার পক্ষে কতটা ক্ষতিকর তা তুলে ধরতে থাকে এবং সকল সমাজতান্ত্রিক রাষ্ট্রই যে মানবজাতি ও মানবাধিকারের প্রতি হুমকি তা বার বার নানা কূটকথা এর মধ্যে দিয়ে প্রকাশ করতে থাকে। সমাজতান্ত্রিক রাষ্ট্র এর পতন যে নিশ্চিত তা তারা নানা রকম পুঁজিবাদী মডেল এর মাধ্যমে জানিয়ে দেয়। সমাজতান্ত্রিক রাষ্ট্র ব্যবস্থা যে আবার আরেকটি মহাযুদ্ধ শুরু করবে তা নিয়ে পুঁজিবাদী মাকিন যুক্তরাষ্ট্র পূর্বেই ঘোষণা করেছিল । যদিও ১৯৯০ সালে সোভিয়েত ইউনিয়নের পতন পর্যন্ত কোন সমাজতান্ত্রিক রাষ্ট্রই মহাযুদ্ধ শুরু করেনি।
উত্তর কোরিয়ার রাষ্ট্রব্যবস্থা সাংবিধানিক ভাবে একটি বহুদলীয় গণতান্ত্রিক ব্যবস্থা হলেও দেশটি কার্যত একটি একদলীয় শাসনব্যবস্থাতে পরিচালিত হয়। কিম জং ইলের নেতৃত্বে কোরিয়ার ওয়ার্কার্স পার্টিই হলো দেশটির একমাত্র শাসক রাজনৈতিক দল। দেশের সরকার ব্যবস্থা গণতান্ত্রিক কেন্দ্রিকতা নীতির উপর ভিত্তি করে গঠিত। সংবিধানে গণতান্ত্রিক সরকারের কথা বলা হলেও কিম জং ইল ও মুষ্টিমেয় কয়েকজন নেতা দেশটি পরিচালনা করেন। পশ্চিমা বিশ্বে দেশটি একটি কমিউনিস্ট রাষ্ট্র হিসেবে গণ্য হলেও মার্ক্সবাদ বা লেনিনবাদ নয়, বরং চুছে (Juche) তথা "স্বনির্ভরতা" হলো দেশটির বর্তমান সরকারি রাজনৈতিক দর্শন।
সামরিক শক্তি
কোরিয়ান পিপলস আর্মি (KPA) উত্তর কোরিয়ার সামরিক সংগঠন ।
প্রশাসনিক অঞ্চলসমূহ
thumb|right|200px|উত্তর কোরিয়ার মূল প্রশাসনিক অঞ্চলসমূহ
ভূগোল
উত্তর কোরিয়া এশিয়া মহাদেশের কোরীয় উপদ্বীপের উত্তরাংশে অবস্থিত রাষ্ট্র। এর আয়তন ১২০,৫৪০ বর্গ কি.মি.। উত্তরে চীন ও রাশিয়ার সাথে এবং দক্ষিণে দক্ষিণ কোরিয়ার কোরীয় বেসামরিক অঞ্চল এর সাথে এর সীমান্ত। উত্তর কোরিয়া হচ্ছে শীতষ্ণ-বলয়। এখানে গ্রীষ্মকালে প্রচুর পরিমাণে বৃষ্টিপাত হয় এবং শীতকালে অনেক ঠান্ডা থাকে । উত্তর কোরিয়ার ৮০% এলাকা পর্বত ও উচ্চভূমি নিয়ে গঠিত। পূর্ব দিকের উপকূলীয় সমভূমিগুলি অত্যন্ত সরু, তবে পশ্চিমে পীত উপসাগরের উপকূলীয় সমভূমিগুলি প্রশস্ত; এগুলিতেই দেশের বেশির ভাগ লোক বাস করে। বেশির ভাগ নদী পশ্চিম দিকে প্রবাহিত হয়ে পীত উপসাগরে পড়েছে। চীন ও পার্শ্ববর্তী এলাকার তুলনায় উত্তর কোরিয়াতে ভূমিকম্পের প্রকোপ কম। এখানে অনেক উষ্ণ প্রস্রবণ দেখতে পাওয়া যায়।
অর্থনীতি
উত্তর কোরিয়ার অর্থনীতি মূলত পর্যটনভিত্তিক। উত্তর কোরিয়ার অর্থনীতি হচ্ছে কেন্দ্রীয়ভাবে পরিকল্পিত অর্থনীতি, সেইসঙ্গে বিশ্বের স্বতন্ত্র অর্থনীতির মধ্যে একটি। উত্তর কোরিয়ার পর্যটন সরকার দ্বারা কঠোরভাবে নিয়ন্ত্রিত বিধায় এখানে খুব বেশি পর্যটক ঘুরতে আসেন না। দেশটির পূর্ব প্রান্তে সাগরের কোল ঘেঁষে অবস্থিত কুমগানসান নামের পর্বত ও অরণ্যময় এলাকাটি মনোরম দৃশ্যের জন্য পর্যটকদের কাছে খুবই আকর্ষণীয়। উত্তর কোরীয় সরকার জায়গাটিকে একটি পর্যটন এলাকা হিসেবে নির্ধারণ করেছে এবং এটি সরকারের বৈদেশিক মুদ্রা আয়ের অন্যতম উৎস বলে এখানে সমস্ত অর্থের আদান-প্রদান ডলারে সম্পন্ন হয়। রাজধানী পিয়ং ইয়াং শহরটিতেও পর্যটকদের জন্য অনেক দর্শনীয় স্থান আছে, বিশেষ করে উত্তর কোরিয়ার কেন্দ্রীয় চিড়িয়াখানাটি।
জনসংখ্যা
উত্তর কোরিয়ার জনসংখ্যা সংগঠন একেবারে সরল। সংখ্যাগরিষ্ঠ হচ্ছে কোরীয় সম্প্রদায়, আরো আছে জাপানি, প্রবাসী চীনা ইত্যাদি। কোরীয় কেন্দ্রীয় গণমাধ্যম ১৬ই ডিসেম্বর, ২০০৯ রিপোর্ট অনুসারে, ২০০৮ সালের ১০ই জানুয়ারি উত্তর কোরিয়ার মোট জনসংখ্যা দাঁড়ায় ২ কোটি ৪০লক্ষের বেশি।
কোরীয় ভাষা উত্তর কোরিয়ার জাতীয় ভাষা। এখানকার প্রায় ২ কোটি ৩০ লক্ষ মানুষ কোরীয় ভাষায় কথা বলেন। উত্তর কোরিয়াতে ভাষাগত বৈচিত্র্য নেই বললেই চলে। কোরীয় ব্যতীয় কোন উল্লেখযোগ্য ভাষাগত বা জাতিগত সংখ্যালঘু সম্প্রদায় এখানে বাস করে না।
উত্তর কোরিয়ার আদর্শ কোরীয় ভাষার নাম মুনহোয়াও, যার অর্থ পরিশীলিত ভাষা। এটি দক্ষিণ কোরিয়ায় ব্যবহৃত আদর্শ কোরীয় ভাষাটির চেয়ে আলাদা। এটি উত্তর কোরিয়ার রাজধানী পিয়ং ইয়াং অঞ্চলে প্রচলিত ভাষার উপর ভিত্তি করে গড়ে উঠেছে। উত্তর কোরিয়াতে ছয়টি আঞ্চলিক উপভাষা রয়েছে, তবে চেজু দ্বীপের উপভাষাটি বাদে এরা পরস্পর বোধগম্য।
উত্তর কোরিয়াতে ব্যবহৃত সবচেয়ে গুরুত্বপূর্ণ বিদেশি ভাষা সম্ভবত চীনা ভাষার অবস্থান। উত্তর কোরিয়ার সাক্ষরতার হার উচ্চ, প্রায় ৯৩%।১৯৪৯ সালে উত্তর কোরিয়াতে আইন করে গণমাধ্যমে চীনা অক্ষর ব্যবহার করে কোরীয় ভাষা লেখা নিষিদ্ধ করা হয়। তবে একই সাথে উত্তর কোরিয়ার স্কুলগুলিতে চীনা ভাষা শিক্ষার ব্যবস্থাও করা হয়েছে। অন্যদিকে দক্ষিণ কোরিয়ার ভাষাতে ইংরেজি ও জাপানি শব্দ ব্যবহারের প্রবণতা লক্ষ করা যায়, যা উত্তর কোরিয়াতে সমালোচিত। ভাষা পরিকল্পনা, ভাষা নীতি, এবং নতুন শব্দ সৃষ্টি ও গ্রহণের নীতি প্রণয়নের ব্যাপারেও উত্তর কোরিয়ার প্রশাসন দক্ষিণ কোরীয় প্রশাসনের চেয়ে বেশি উদ্যমী।
উত্তর কোরিয়ায় শিক্ষিতের হার আনুমানিক ৯৮ শতাংশ।
পর্যটন
উত্তর কোরিয়ার পর্যটন সরকার দ্বারা কঠোরভাবে নিয়ন্ত্রিত। দেশটির পূর্ব প্রান্তে সাগরের কোল ঘেঁষে অবস্থিত কুমগানসান নামের পর্বত ও অরণ্যময় এলাকাটি মনোরম দৃশ্যের জন্য পর্যটকদের কাছে খুবই আকর্ষণীয়। উত্তর কোরিয়া সরকার জায়গাটিকে একটি পর্যটন এলাকা হিসেবে নির্ধারণ করেছে এবং এটি সরকারের বৈদেশিক মুদ্রা আয়ের অন্যতম উৎস বলে এখানে সমস্ত অর্থের আদান-প্রদান ডলারে সম্পন্ন হয়। রাজধানী পিয়ংইয়াং শহরটিতেও পর্যটকদের জন্য অনেক দর্শনীয় স্থান আছে, বিশেষ করে উত্তর কোরিয়ার কেন্দ্রীয় চিড়িয়াখানাটি।
পিয়ং ইয়াং মেট্রো
পিয়ং ইয়াং মেট্রো হচ্ছে এমন এক ধরনের দ্রুতগতি সম্পন্ন পাতাল রেল ব্যবস্থা যা কিনা উত্তর কোরিয়ার রাজধানী পিয়ং ইয়াং এ অবস্থিত। এতে রয়েছে দুটি লাইন। প্রতিদিন এতে প্রায় ৩০০০০০ থেকে ৭০০০০০ মানুষ চলাচল করে। এটি নির্মাণ শুরু হয় ১৯৬৮ সালে এবং ১৯৭৩ সালে মহান নেতা কিম ইল সুং এটি জনসাধারণের জন্য খুলে দেন। পিয়ং ইয়াং মেট্রো হচ্ছে দুনিয়ার সবচেয়ে গভীর পাতালরেল। প্রায় ১১০ মিটার(৩৬০ ফিট)। পিয়ং ইয়াং মেট্রো হচ্ছে অন্যতম দ্রুতগতির বাহন। এ্তে অনেক বিদেশিও ভ্রমণ করেছে। এটি দুনিয়ার অনেক গুলো সস্তা বাহনগুলির মধ্যে একটি,মাত্র ৫ KP₩(০.০৩ মার্কিন মুদ্রা) প্রতি টিকিট। এতে এলুয়মিনিয়াম এর মুদ্রা টিকিট হিসাবে প্রদান করা হয়। এতে ধূমপান করা এবং খাওয়া নিষেধ,এর জন্য বড় জরিমানা করা হয়। এটি উত্তর কোরিয়ার পরিবহন ব্যবস্থার একটি অন্যতম সংযোজন।
বাবা মোহন রাম
বাবা মোহন রাম (Baba Mohan Rama), (बाबा मोहन राम), বাবাজি, কালি খোলি ওয়ালে, মহারাজ জি, কৃষ্ণ জি, নীলে ঘোড়ে ওয়ালে বাবা, হলেন কলি যুগের হিন্দু লোক দেবতা এবং কৃষ্ণের অবতার।
তিনি বিভিন্ন রূপে তাঁর শিষ্যদের সামনে দর্শন দিয়েছেন যেমন বামন রূপ, নৃসিংহ রূপ, বালক রূপ, কৃষ্ণ রূপ। কথিত আছে যে তিনি কালী খোলির গুহায় বামন ব্রাহ্মণ (বামন) রূপে তপস্যা করেছিলেন এবং নন্দু জিকে দর্শন দিয়েছিলেন। নন্দুর বংশধররা গত সাত প্রজন্ম ধরে প্রধান পূজারি বা ভগতের সম্মান পেয়ে আসছেন। বাবা মোহন রামের গুহা ভিওয়াড়ি কালী খোলির পাহাড়ে, যেখানে তাঁর অখন্ড জ্যোতি (অনন্ত অগ্নি) বিদ্যমান। দুজ এবং চেমাই দুজের (ছয় মাসের উৎসব) সময় ভক্তরা প্রচুর সংখ্যায় এখানে আসেন। ভক্তরা তাঁর অখন্ড জ্যোতিতে ঘি নিবেদন করে যাতে তাদের সমস্যা দূর হয় এবং তাঁর চিরস্থায়ী ধুনির কাছে তারা ভোগ এবং উপ্পলা (ঘুঁটে) নিবেদন করে। এটিও তাঁর ভক্তদের সমস্ত সমস্যার নিরাময় করে। কিংবদন্তি অনুসারে, মন্দিরটি অলৌকিক এবং ঐশ্বরিক শক্তিতে বেষ্টিত, মন্দিরের মেঝে ঝাড়ু দেওয়া, দরিদ্র ভোজন, পক্ষী ভোজন এবং পশুদের বিশেষ করে গরুকে খাওয়ানোর মতো যে কোনও সেবা তাদের উপকারে আসে। মন্দিরটি গুলার, নিম, পিপল, জাদি, গুগ্গল, সীতাফল, বটগাছে ঘেরা এবং এটি গরু ও কোকিল, পায়রা, ময়ূর, বুলবুল প্রভৃতি পাখিতে পরিপূর্ণ। কথিত আছে যে তিনি তাঁর ভক্তকে মিলাকপুর গ্রামে তাঁর নামে একটি মন্দির নির্মাণের নির্দেশ দিয়েছিলেন, সেখানে তাঁর প্রথম ভক্ত নন্দু জি বাস করতেন।
নাম এবং উপাধি
"বাবা" মানে ভগবান শিব, "মোহন" মানে ভগবান কৃষ্ণ এবং "রাম" মানে ভগবান রাম। এটি তাঁর নামকে ঐশ্বরিক করে তুলেছে, "বাবা মোহন রাম" পবিত্র ত্রিমূর্তি হিসাবে চিত্রিত। তিনি তাঁর ভক্তদের দ্বারা এই মহাবিশ্বের স্রষ্টা, ধারক এবং ধ্বংসকারী হিসাবে চিত্রিত। বলা হয় তাঁর অলৌকিক ক্ষমতা আছে, তাঁর তপস্যা মানুষের উন্নতির জন্য এবং কলি যুগে তাদের মুক্তির (মোক্ষ) কাছে পৌঁছানোর জন্য তাদের শিক্ষক (গুরু) হয়ে দিকনির্দেশ প্রদান করেছেন। তিনি এমন একজন যাঁর জন্ম ও মৃত্যু অজানা, ব্রাহ্মণ পূজারিরা বিশ্বাস করে যে তারা তাঁরই বংশধর।
মূর্তির গড়ন
তাঁর মূর্তির গড়ন আঞ্চলিকভাবে পরিবর্তিত হয়। কিন্তু কথিত আছে তাঁর মাথায় ময়ূরের পালক লাগানো সোনার বলয় আছে যেটি দিয়ে তাঁর চুলের বেণী আটকানো থাকে। তাঁর মুখ চন্দ্রের আভা সহ কৃষ্ণ মুখের মতো সুন্দর, এবং তিনি মুক্তা এবং রুদ্রাক্ষ দিয়ে তৈরি মালা পরিধান করেন। তিনি নীল ঘোড়ার উপর চড়েন, যাকে প্রভু শেষনাগের অবতার বলে মনে করা হয়। তাঁকে সাধারণত ব্রাহ্মণের পোশাকে এবং কাঠের খড়ম পরিহিত দেখানো হয়। তিনি তাঁর কালী খোলির গুহায় ধ্যান করেন যেখানে তিনি ইন্দ্রাসন থেকে তাঁর সিংহাসন নিয়ে এসেছেন।
কলিযুগে আবির্ভাব
বাবা মোহন রামকে তাঁর ভক্তরা ভগবান কৃষ্ণের অবতার বলে মনে করেন। বাবা মোহন রামের গুহা ভিওয়াড়ির কালী খোলির পাহাড়ে, যেখানে তাঁর অখন্ড জ্যোতি (অনন্ত অগ্নি) বিদ্যমান।
ইটাওয়া জেলা
ইটাওয়া জেলা ভারতের উত্তর প্রদেশ রাজ্যের পশ্চিম অংশের অন্যতম একটি জেলা। ইটাওয়া শহর এ জেলার সদর। এ জেলার মোট আয়তন ২৩১১ কিলোমিটার এবং এর জনসংখ্যা হল ১,৫৮১,৮১০ জন।
জনসংখ্যা
২০১১ সালের ভারতীয় জনগণনা অনুসারে ইটাওয়া জেলার মোট জনসংখ্যা ১,৫৭৫,২৪৭ জন, যা গ্যাবোন রাষ্ট্রের প্রায় মোট জনসংখ্যার সমান বা মার্কিন যুক্তরাষ্ট্রের আইডাহোর রাজ্যের জনসংখ্যার সমান। এ বিপুল জনসংখ্যা এটিকে ভারতে ৩১৬তম জনবহুল জেলায় স্থান দিয়েছে (মোট ৬৪০টি জেলার মধ্যে)। ইটাওয়া জেলার জনসংখ্যার ঘনত্ব প্রতি বর্গকিলোমিটারে ১৫৭ জন (প্রতি বর্গ মাইনে ৪১০ জন) বসবাস করে।২০০১-২০১১ এর দশকে জেলার জনসংখ্যা বৃদ্ধির হার ছিল ১২.৯১%। ইটাওয়া জেলায় প্রতি ১০০০ পুরুষের বিপরীতে ৯৭০ জন মহিলা লিঙ্গ অনুপাত রয়েছে এবং সাক্ষরতার হার ৭০.১৪%।
যোগাযোগ
ইটাওয়া জেলা সড়ক পথে জাতীয় রাজধানী দিল্লীসহ অন্যন্য গুরুত্বপূর্ণ শহরের সাথে যুক্ত।
সিন্ধু–মেসোপটেমিয়া সম্পর্ক
সিন্ধু–মেসোপটেমিয়া সম্পর্ক খ্রিস্টপূর্ব তৃতীয় সহস্রাব্দের দ্বিতীয়ার্ধে বিকশিত হয়েছিল বলে মনে করা হয়, যতক্ষণ না তারা প্রায় ১৯০০ খ্রিস্টপূর্বাব্দের পরে সিন্ধু সভ্যতার বিলুপ্তির সঙ্গে থেমে যায়। মিশর–মেসোপটেমিয়া সম্পর্কের পরিপ্রেক্ষিতে মেসোপটেমিয়া ইতিমধ্যেই ভারতীয় উপমহাদেশ ও মিশরের মধ্যে রাজপট্টের বাণিজ্যে মধ্যস্থতাকারী ছিল।
অতসে বর্মন
অতসে বর্মন (Atse Buurman); (জন্ম: মার্চ ২১, ১৯৮২) হলেন একজন ডাচ একদিনের আন্তর্জাতিক ক্রিকেটার। তিনি হলেন একজন উইকেটরক্ষক-ব্যাটসম্যান কিন্তু যখন তিনি ২০০৭ সালে নেদারল্যান্ড দলের হয়ে যখন তিনি অভিষেক ঘটান তখন শুধুমাত্র একজন বিশেষ ব্যাটসসম্যান হিসেবে পরিচিত ছিলেন। জেরন স্মিথের অবসর গ্রহণের পরে তিনি উইকেরক্ষকে মনোনিবেশ করেন। বর্মন একবার ভারতের এ দলের বিরুদ্ধে ৫৩ রান করেন। তিনি বুরবার্গ ক্রিকেট ক্লাবের হয়ে খেলছেন।
ক্যারিয়ার সেরা পরিসংখ্যান
২০১০ সালের ৩০ জুলাই অনুযায়ী
১৯৬৫-৬৬ সালের ইন্দোনেশীয় গণহত্যা
১৯৬৫-৬৬ সালের ইন্দোনেশীয় গণহত্যা (ইন্দোনেশীয় পরিকল্পিত গণহত্যা, ইন্দোনেশীয় কমিউনিস্ট গণহত্যা,  বা ১৯৬৫ ট্র্যাজেডি) (Pembunuhan Massal Indonesia & Pembersihan G.30.S/PKI) ১৯৬৫-১৯৬৬ সালের বেশ কিছু মাস ধরে ইন্দনেশিয়ায় ঘটেছিল, যার মাধ্যমে ইন্দনেশিয়ার ডানপন্থী সরকার ও সৈন্য বাহিনী, মার্কিন যুক্তরাষ্ট্র, যুক্তরাজ্য, অস্ট্রেলিয়া, সুইডেন এবং অন্যান্য পশ্চিমা সরকারগুলির দ্বারা সমর্থনে, গণ-হত্যাকাণ্ড চলেছিল। এই হত্যাকান্ডে খুন হয় অন্তত ১,০০০,০০০ (দশ লক্ষ) ইন্দোনেশিয়ার কমিউনিস্ট পার্টি(পিকেআই) সদস্য, ইন্দোনেশিয়ার কমিউনিস্ট পার্টি র সমর্থক, বামপন্থী, গেরওয়ানি মহিলা, জাতিগত জাভাদেশীয় অবাঙ্গন, নাস্তিক, "কাফির" এবং "জাতিগত চীনা" মানুষ। ৩০ সেপ্টেম্বর আন্দোলনের উপর অভ্যুত্থানের মিথ্যা অভযোগ দাগিয়ে দিয়ে একটি কমিউনিস্ট বিরোধী হত্যাকাণ্ড হিসাবে শুরু হয়েছিল। প্রাথমিকভাবে অনুমান করা হয়েছিল যে ৫০০,০০০ (পাঁচ লক্ষ) থেকে ১,০০০,০০০ (দশ লক্ষ)-এরও বেশি লোক মারা গিয়েছে,    সাম্প্রতিক অনুমান বলে ২,০০০,০০০ (বিশ লক্ষ) থেকে ৩,০০০,০০০ (ত্রিশ লক্ষ) মানুষকে হত্যা করা হয়েছিল। এই হত্যাকাণ্ড নিউ অর্ডারে রূপান্তর এবং পিকেআইকে রাজনৈতিক শক্তি হিসাবে নির্মূল করার একটি গুরুত্বপূর্ণ ঘটনা ছিল, বিশ্বব্যাপী স্নায়ুযুদ্ধে এর প্রভাব ছিল। এই উত্থানের ফলে রাষ্ট্রপতি সুকর্ণের পতন ঘটে এবং সুহার্তোর তিন দশকের অত্যাচারী রাষ্ট্রপতিত্বের সূচনা হয়।
যদিও মার্কিন যুক্তরাষ্ট্র ও ব্রিটিশ সরকারের সর্বোচ্চ স্তরে ঐক্যমত্য ছিল যে "সুকর্ণকে বরখাস্ত করা" জরুরি (১৯৬২ সালের সেন্ট্রাল ইন্টেলিজেন্স এজেন্সি (সি আই এ)-র স্মারকলিপি থেকে পাওয়া), এবং কমিউনিস্ট বিরোধী সেনা অফিসার এবং ইউনাইটেড স্টেটস আর্মি প্রতিষ্ঠানের মধ্যে বিস্তৃত যোগাযোগের অস্তিত্ব আছে – ১,২০০ অফিসারদের প্রশিক্ষণ দেওয়া "উচ্চস্তরের সামরিক ব্যক্তি সহ", এবং অস্ত্র ও অর্থনৈতিক সহায়তা প্রদান  – সিআইএ হত্যাকাণ্ডে সক্রিয় জড়িত থাকার বিষয়টি অস্বীকার করেছিল। ২০১৭ সালে মার্কিন যুক্তরাষ্ট্রে নথিভুক্ত দলিলগুলি প্রকাশ করেছে যে মার্কিন সরকার শুরু থেকেই গণহত্যার সম্পর্কে বিশদ জ্ঞান রাখে এবং ইন্দোনেশীয় সেনাবাহিনীর পদক্ষেপের সমর্থক ছিল।  হত্যাকাণ্ডে মার্কিন সহকারিতা, যার মধ্যে ইন্দোনেশীয় ডেথ স্কোয়াডগুলিতে পিকেআই কর্মকর্তাদের বিস্তৃত তালিকা সরবরাহ করা অন্তর্ভুক্ত ছিল, এর আগে ইতিহাসবিদ ও সাংবাদিকরা প্রতিষ্ঠা করেছিলেন।  ১৯৬৮ সালের সিআইএ-র একটি গোপন প্রতিবেদনে বলা হয়েছে যে এই গণহত্যা "বিংশ শতাব্দীর সবচেয়ে ভয়াবহ গণহত্যা হিসাবে প্রথম সারিতে পড়ে, এই সারিতে রয়েছে ১৯৩০-এর দশকের সোভিয়েত পার্জ, দ্বিতীয় বিশ্বযুদ্ধের সময় নাৎসি গণহত্যা এবং ১৯৫০-এর দশকের গোড়ার দিকে মাওবাদীদের ঘটনা।"  দ্য নিউ ইয়র্ক টাইমস, টাইম", ব্রিটিশ ব্রডকাস্টিং কর্পোরেশন (বিবিসি), ইউ. এস. নিউস & ওয়ার্ল্ড রিপোর্ট  এই গণহত্যাকে সমর্থন করে প্রছার চালিয়েছিল, পশ্চিমা সরকার দ্বারা নির্ধারিত পররাষ্ট্রনীতি অনুসরণ করে।
মসজিদে শাজারাহ
মসজিদে শাজারাহ (গাছের মসজিদ) হল মক্কায় উমরাহ বা হজ্জ করার জন্য মুসলমানদের একাধিক মিকাতের (যেখানে ইহরাম স্থাপন করা হয়) একটি। আবের আলী হচ্ছে একটি স্থানের নাম যেখানে মসজিদে শাজারাহ রয়েছে, ধূল হুলাইফা মদিনা থেকে ৭ কিলোমিটার দূরে অবস্থিত।
মালাজ খন্ড
মালাজ খন্ড (Malaj Khand) ভারতের মধ্য প্রদেশ রাজ্যের বালঘাট জেলার একটি শহর ও পৌরসভা এলাকা।
জনসংখ্যার উপাত্ত
ভারতের ২০০১ সালের আদমশুমারি অনুসারে মালাজ খন্ড শহরের জনসংখ্যা হল ৩২,৩২৬ জন। এর মধ্যে পুরুষ ৫০% এবং নারী ৫০%।
এখানে সাক্ষরতার হার ৬২%। পুরুষদের মধ্যে সাক্ষরতার হার ৭১% এবং নারীদের মধ্যে এই হার ৫৪%। সারা ভারতের সাক্ষরতার হার ৫৯.৫%, তার চাইতে মালাজ খন্ড এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
তাহানুথ
তাহানূথ হল পূর্ব ও ইসলামিক আরবের প্রথমদিকের একটি ধর্মীয় অনুশীলন, যেখানে অংশগ্রহণকারীরা বিচ্ছিন্ন হয়ে একাকি সময় কাটাত এবং পৌত্তলিকতা থেকে কিছু সময়ের জন্য দূরে সরে থাকতো।
ব্যুৎপত্তি
ব্লিকারের মতে তাহানুথ শব্দটি বিভিন্ন উপায়ে ব্যাখ্যা করা হয়েছে। ঐতিহ্যগতভাবে তাহানূথ অর্থ নির্জনতায় সময় কাটানো, যেমনটি ৬ষ্ঠ ৭ম শতাব্দীতে মক্কার প্রধান উপজাতি কুরাইশ এবং নবী মুহাম্মদ দ্বারা অনুশীলন করা হয়, যিনি প্রতি বছর হীরা পর্বতে বিচ্ছিন্নভাবে সময় কাটান, যেখানে তিনি নবুুুয়ত পেয়েছিলেন।
গুয়াহাটি আন্তর্জাতিক চলচ্চিত্র উৎসব
গুয়াহাটি আন্তর্জাতিক চলচ্চিত্র উৎসব আসামের গুয়াহাটিতে অনুষ্ঠিত হওয়া চলচ্চিত্র উৎসব। এই উৎসব রাজ্য সরকারের অধীনস্থ জ্যোতি চিত্রবন (ফিল্ম স্টুডিও) এবং ড° ভূপেন হাজারিকা আঞ্চলিক সরকারী চলচ্চিত্র এবং টেলিভিশন প্রতিষ্ঠান-এর যৌথ সহযোগিতায় অনুষ্ঠিত করা হয়েছে। প্রথম গুয়াহাটি চলচ্চিত্র উৎসব ২০১৭ সাল ২৮ অক্টোবর তারিখে আসামের মাননীয় মুখ্যমন্ত্রী শ্রী সর্বানন্দ সোনোয়াল নিজে উদ্বোধন করেছিলেন। আসাম সরকার-এর পৃষ্ঠপোষকতায় অনুষ্ঠিত এই উৎসবের শুরু ২০১৬ সাল শ্রেষ্ঠ বিদেশী ভাষার ছবির অস্কার পুরস্কার বিজয়ী অশ্বগর ফারহাদি নির্দেশিত ছবি দা সেলসম্যান প্রদর্শনের মাধ্যমে হয়েছিল।
প্রথম গুয়াহাটি আন্তর্জাতিক চলচ্চিত্র উৎসব
প্রথম গুয়াহাটি আন্তর্জাতিক চলচ্চিত্র উৎসব ২০১৭ সাল ২৮ অক্টোবর থেকে ২ নভেম্বর শ্রীমন্ত শংকরদেব কলাক্ষেত্র এবং ড° ভূপেন হাজারিকা আঞ্চলিক সরকারী চলচ্চিত্র এবং টেলিভিশন প্রতিষ্ঠান অনুষ্ঠিত হয়েছিল। মুখ্যমন্ত্রী সর্বানন্দ সোনোয়াল এই উৎসব উদ্বোধন করেছিলেন। এই উৎসবের উদ্বোধনী ছবি ছিল অস্কার বিজয়ী ইরাণী ছবি "দা সেলসম্যান"।
প্রদর্শিত ছবি
এই উৎসবে ৩২টি দেশের ৭৮টি ছায়াছবি প্রদর্শিত হয়। এখানে সর্বাধিক ৬টি ইরানী এবং ৫টি তুর্কী ছবি প্রদর্শিত হয়। এখানে সুইজারল্যান্ড, জার্মানী, স্পেন, আর্জেন্টিনা, পোল্যান্ড, ক্রোয়েশিয়া, সার্বিয়া, শ্লোভেনিয়া, লেটিভিয়া, জাপান, বেলজিয়াম, আয়ারল্যান্ড, চেক গণতন্ত্র, বুলগেরিয়া, ইজরাইল, গ্রীস, অষ্ট্রিয়া, রাশিয়া, ফিলিপাইন, আফগানিস্তান, পেরু, রোমানিয়া, ডেনমার্ক, সাইপ্রাস, ইস্টনীয়া এবং মার্কিন যুক্তরাষ্ট্রের ছায়াছবি প্রদর্শন করা হয়েছিল।
পুরস্কার
প্রথম গুয়াহাটি আন্তর্জাতিক চলচ্চিত্র উৎসবে কেবল অসমীয়া চলচ্চিত্র বিভাগে পুরস্কার প্রদান করা হয়। এখানে শংকর বরুয়া পরিচালিত "খাণ্ডবদাহ" শ্রেষ্ঠ অসমীয়া ছবি এবং রীমা দাসের "অন্তর্দৃষ্টি" দ্বিতীয় শ্রেষ্ঠ অসমীয়া ছবির সম্মান লাভ করে। সাথে জয়চেং জয় দহোটীয়ার "হান্দুক" জুরীর বিশেষ পুরস্কার লাভ করে।
মেসিয়ার ২৮
মেসিয়ের ২৮ বা এম ২৮ যা এনজিসি ৬৬২৬ নামেও পরিচিত, ধনু নক্ষত্রমণ্ডলের একটি বর্তুলাকার স্তবক। এটি ফরাসি জ্যোতির্বিদ চার্লস মেসিয়ার ১৭৬৪ সালের ২৭ জুলাই আবিষ্কার করেছিলেন। তিনি সংক্ষিপ্তভাবে এটিকে "নক্ষত্রহীন একটি নীহারিকা... গোলাকার, 3½-ফুট টেলিস্কোপে দেখতে অসুবিধা; ডায়াম ২′ হিসাবে সংক্ষেপে বর্ণনা করেছিলেন।" শেষের ২′ দুই আর্কিমিনিট কোণকে নির্দেশ করে।
আকাশে এর অবস্থান তৃতীয় মাত্রার তারকা কাউস বোরিয়ালিসের উত্তর-পশ্চিমে এক ডিগ্রি কম। এই স্তবকটি একজোড়া দূরবীণে একটি আড়ম্বরপূর্ণ প্যাচ হিসাবে খুব ক্ষীণভাবে দৃশ্যমান এবং অ্যাপারচারের একটি ছোট টেলিস্কোপে খুব সহজেই ১১.২ আর্কমিনিট  বিস্তৃত নীহারিকা হিসাবে দেখতে পাওয়া যায় ।  এ মূলটি দৃশ্যমান হয়ে ওঠে এবং চারপাশে কয়েকটি স্বতন্ত্র তারকাদের খুজে পাওয়া যা। বড় টেলিস্কোপগুলিতে বৃহত্তর রেজোলিউশন পাওয়া যায় এবং একটি  টেলিস্কোপের মাধ্যমে ২′ কোর প্রকাশিত হয়।
এম ২৮ পৃথিবী থেকে প্রায় ১৭,৯০০ আলোক-বছর দূরে অবস্থিত। এটির ভর সূর্যের ভরের ৫৫১,০০০  গুণ এবং ১২ বিলিয়ন বছর পুরানো।  ১৮ টি আরআর লাইরা টাইপের বিষমতারা এই ক্লাস্টারে লক্ষ্য করা গেছে। .১৯৮৬ সালে এম ২৮ প্রথম গ্লোবুলার ক্লাস্টারে পরিণত হয়েছিল যেখানে জোড্রেল ব্যাংক অবজারভেটরিতে লাভেল টেলিস্কোপের মাধ্যমে একটি মিলিসেকেন্ড পালসার পিএসআর বি১৮২১-২৪ আবিষ্কৃত হয়েছিল। গ্রীন ব্যাংক অবজারভেটরির গ্রিন ব্যাঙ্ক টেলিস্কোপের মাধ্যমে ঐ ক্লাস্টারে মোট ১১ টি অতিরিক্ত মিলিসেকেন্ড পালসার শনাক্ত করা হয়েছে। ২০১১ সালের হিসাব অনুযায়ী এটি টারজান 5 এবং ৪৭ টুকানির পরে পালসারের জনসংখ্যার দিক থেকে তৃতীয় স্থানে রয়েছে।
কালা পাবদা
কালা পাবদা (বৈজ্ঞানিক নাম: Ompok pabo) (ইংরেজি: pabo catfish) হচ্ছে Siluridae পরিবারের Ompok গণের একটি স্বাদুপানির মাছ।
বিস্তৃতি
এই প্রজাতির মাছ বাংলাদেশ, ভারত, পাকিস্তান এবং মায়ানমারে পাওয়া যায়।
গেরহার্ড শ্রোয়েডার
প্রাথমিক জীবন
শ্রোয়েডার ১৯৪৪ সালের ৭ এপ্রিল লিপ্পের মোসেনবের্গে জন্মগ্রহণ করেন। তার পিতা ফ্রিৎজ শ্রোয়েডার ছিলেন ভের্‌মাশ্‌টের ল্যান্স কর্পোরাল। তিনি গেরহার্ডের জন্মের ছয় মাস পর দ্বিতীয় বিশ্বযুদ্ধ চলাকালীন ১৯৪৪ সালের ৪ অক্টোবর রোমানিয়ায় এক সংঘর্ষে মারা যান। তার মাতা এরিকা (ভসেলার) তার নিজের এবং দুই সন্তানের ভরণপোষণের জন্য কৃষি শ্রমিক হিসেবে কাজ করতেন।
ব্যক্তিগত জীবন
তার চার বিয়ের জন্য তাকে "অডি ম্যান" নামে ডাকা হয়। এই নামের কারণ হল অডি গাড়ির চাকা চারটি। এছাড়া তাকে "লর্ড অফ দ্য রিংস" বলেও ডাকা হয়।
ডব্লিউএএসপি ১৫
ডব্লিউএএসপি ১৫ একটি ১১ মাত্রার নক্ষত্র যা ১০০০ আলোকবর্ষ দূরে হাইড্রা নক্ষত্রমণ্ডলে অবস্থিত এই তারাটি সূর্য থেকে অধিকতর ভারী, বৃহৎ, গরম, উজ্জ্বল এবং সূর্য থেকে কম ধাতু সমৃদ্ধ। WASP -15 এর নিজ কক্ষপথে  WASP 15b নামক একটি জ্ঞাত গ্রহ আছে, গ্রহটি একটি উত্তপ্ত বৃহস্পতির মত যা ভ্রান্তিজনক উচ্চ ব্যাসার্ধের, এ ঘটনাটিকে অভ্যন্তরীণ তাপীয় উৎস দ্বারা ব্যাখ্যা করা যেতে পারে। ২০০৬ সালে সর্বপ্রথম নক্ষত্রটিকে Super WASP কর্মশালা থেকে অবলোকন করা হয়। চলমান পর্যবেক্ষণ ও বিশ্লেষণের জন্য ২০০৭ ও ২০০৮ সালে ভবিষ্যৎ পরিমাপন করা হয় যা অবশেষে ট্রানজিট পদ্ধতি ও ডপলার বর্ণালিবীক্ষণ পদ্ধতিতে WASP 15b আবিষ্কারে অগ্রণী ভূমিকা পালন করে।
পর্যবেক্ষণমূলক ইতিহাস
দক্ষিণ গোলার্ধের গ্রহ অনুসন্ধানের প্রতিনিধিত্বকারী দক্ষিণ আফ্রিকান জ্যোতির্বিদ্যা মানমন্দির থেকে সর্বপ্রথম WASP 15 কে অবলোকন করা হয় এবং নথিভুক্ত করা হয় এর উজ্জ্বলতা ও আকাশে এর প্রতিনিধিত্বকে অবলোকন করে। এই তথ্য ৪ মে ২০০৬ এবং ১৭ জুলাই ২০০৬ এর মধ্য প্রথম একটি ক্যামেরাক্ষেত্র থেকে ক্যামেরাবন্দী হয়েছিল। এবং পরবর্তীকালে ৩১ জানুয়ারি ২০০৭ থেকে ৭ জুলাই ২০০৭ ও ৩১ জানুয়ারি ২০০৮ থেকে ২৯ মে ২০০৮ এর মধ্যে দুটি ক্যামেরাক্ষেত্র থেকে মিলিয়ে দেখা হয়েছিল।
তথ্য প্রক্রিয়াকরণে প্রাপ্ত ২৪,৯৪৩ টি তথ্য উপাত্ত দেখায় যে WASP 15 কে কোন বস্তু প্রতি ৩৭৫২০ দিনে সামনে থেকে সংক্রমিত বা অতিক্রম করে (এবং সামান্য অনুজ্জ্বল করে) । আনুমানিক ১টি পূর্ণ বা আংশিক সংক্রমণ পর্যবেক্ষণ করা হয়। ২৯ মার্চ ২০০৮ তারিখে লাসিলা মানমন্দিরএ অবস্থিত ১.২ মিটার লিওনার্দো অয়লার দূরবীক্ষণ যন্ত্র, অয়লার ক্যাম আলোকমান ব্যবহার করে এর সংক্রমণ বক্রপথের সংজ্ঞা দিয়ে কক্ষপথের দৃঢ় প্রমাণ দেয়। পরবর্তীকালে CORALIE বর্ণালিবীক্ষণ যন্ত্র (এবং অয়লার দূরবীক্ষণ) ডপলার বর্ণালিবীক্ষণ ব্যবহার করে ৬ মার্চ ২০০৮ এবং ১৬ জুলা ই ২০০৮ এর মধ্যে ২১ ব্যাসার্ধীয় বেগ পরিমাণ করে সংগ্রহ করা হয়। বিশ্লেষণে একটি গ্রহের উপস্থিতি নিশ্চিত করা যায় যা পরবর্তীকালে WASP 15b বলে অভিহিত করা হয়।
বৈশিষ্ট্য
WASP 15 একটি F টাইপ তারকা যা সূর্য থেকে ১.১৮ গুণ ভারী এবং ব্যাসার্ধ ১.৪৭৭গুণ বড়। এভাবে এটা সূর্য থেকে বড়, আরও ভারী এবং আরও বিস্তৃত। এই তারকাটির বিকীর্ণ তাপমাত্রা ৬৩০০ ডিগ্রি কেলভিন যা এক সূর্য থেকে অধিকতর উত্তপ্ত করেছে এবং ধারাবাহিক ভাবে সোডিয়াম, ম্যাগনেসিয়াম, সিলিকন, ক্যালসিয়াম ও স্ক্যান্ডিয়াম সহ এক কম ধাতু সমৃদ্ধ করেছে। পাশাপাশি সম্ভবত WASP 15 সূর্য থেকে বয়সে নবীন যা ৩.৯ বিলিয়ন বছর বলে ধারণা করা হয়।
গ্রহমণ্ডল
WASP 15, WASP 15b এর আশ্রয়দাতা। গ্রহটি যা একটি উত্তপ্ত বৃহস্পতির ন্যায় এর নিজ তারকা থেকে ০.০৪৯৯ AU দূরে থেকে প্রতি ৩.৭৫২০৬৫৬ দিনে কক্ষপথ পরিভ্রমণ করে। অসম্ভব বড় ব্যাসার্ধের কারণে WASP 15 b তার আবিষ্কারকের গোচরীভূত হয়েছিল। এর ব্যাসার্ধ বৃহস্পতির ১.৪২৮ গুণ বড় এবং ভরের দিক থেকে যা বৃহস্পতির ০.৫৪২ গুণ। WASP 15b এর বিশাল ব্যাসার্ধ শুধু তার সূর্যের নৈকট্য দ্বারা ব্যাখ্যা করা যায় ন। এটি একপ্রকার জোয়ারভিত্তিক উত্তপ্তকরণ বা অন্য অভ্যন্তরীণ উত্তপ্তকরণ প্রক্রিয়ার জড়িত থাকার সম্ভাবনাকে প্রকাশ করে।
সাদরি ভাষা
সদরি ভাষা যা নাগপুরি নামেও পরিচিত, ভারতের বিহার, ঝাড়খন্ড, উড়িষ্যা রাজ্যে ব্যবহৃত ভাষা। উত্তর পশ্চিমবঙ্গ ও বাংলাদেশের ক্ষুদ্র জনগোষ্ঠী এই ভাষায় কথা বলে থাকে। সদরি ভাষাভাষী জনগোষ্ঠী দ্বিভাষী। অঞ্চলভেদে এরা সদরির পাশাপাশি বাংলা অথবা হিন্দী ভাষা ব্যবহার করে।
উপনাম
উচ্চারণের ভিন্নতার কারণে সদরি ভাষার উপভাষাগুলো অঞ্চলভেদে একাধিক নামে পরিচিতঃ সাদানি, সাদানা, সাদাতি, সদরি, সাধন,সদনা, সদরিক, সিদ্দ্রি, স্রাদ্রি, সাধারি, সদন, নাগপুরি, নাগপুরিয়া, ছোটা নাগপুরি, দিক্কু কাজি, গাওয়ারি, গাঁওয়ারি, গোয়ারি, গাউয়ারি, ঝাড়খন্ডারি।
ভাষাভাষী জনগোষ্ঠী
সদরি ভাষাভাষী জনগোষ্ঠী বাংলা, হিন্দী এবং ওড়িয়া ভাষায়ও কথা বলে। মাতৃভাষার পাশাপাশি ঝাড়খন্ড, উড়িষ্যা, ছত্রিশগড়, উত্তর বঙ্গ, আসাম, আন্দামান ও নিকোবর এর বিভিন্ন অংশের মুন্ডা ও খারিয়া জনগোষ্ঠী সদরি ভাষায় কথা বলে। ২০১৪ সালের জানুয়ারি মাসে ভারতের জাতীয় পাঠ্যপুস্তক বোর্ড চাকমা, ককবরক, মারমা, সাঁওতালি, সদরি, মান্ডেইলি ভাষায় বই ছাপায়।"
সদরি ভাষার একটি রূপ হচ্ছে নাগপুরি। রাঁচি বিশ্ববিদ্যালয়সহ ঝাড়খন্ডের অন্যান্য বিশ্ববিদ্যালয়ে এই ভাষায় কোর্স করা যায়।
ফ্রেড মর্লে
ফ্রেডরিক (‘স্পিডি ফ্রেড’)  মর্লে (Fred Morley; জন্ম: ১৬ ডিসেম্বর, ১৮৫০ - মৃত্যু: ২৮ সেপ্টেম্বর, ১৮৮৪) নটিংহামশায়ারের সাটন-ইন-অ্যাশফিল্ড এলাকায় জন্মগ্রহণকারী প্রথিতযশা পেশাদার ইংরেজ আন্তর্জাতিক ক্রিকেটার ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৮৮০ থেকে ১৮৮৩ সময়কালে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছেন। শীর্ষে আরোহণকালে তাকে ইংল্যান্ডের সর্বাপেক্ষা দ্রুতগতিসম্পন্ন বোলার হিসেবে বিবেচনা করা হতো। এছাড়াও, ১৩ বছরব্যাপী নটিংহামশায়ারের পক্ষে খেলেন। বামহাতে ব্যাটিংয়ের পাশাপাশি বামহাতে ফাস্ট বোলিং করতেন ফ্রেড মর্লে।
খেলোয়াড়ী জীবন
১৮৭৯-৮০ মৌসুমে মর্লে রিচার্ড ডাফ্টের সাথে উত্তর আমেরিকা সফরে যান। ১৮৮০ সালে তিনি খেলার জন্য মনোনীত হন যা পরবর্তীকালে ইংল্যান্ডে প্রথম টেস্ট খেলারূপে স্বীকৃতি লাভ করে। খেলায় তিনি ৮/১৪৬ পান; তন্মধ্যে, প্রথম ইনিংসেই পেয়েছিলেন পাঁচ উইকেট। ১৮৮২-৮৩ মৌসুমে সম্মানীয় ইভো ব্লাইয়ের দলের সদস্যরূপে অ্যাশেজ করায়ত্ত্ব করতে অস্ট্রেলিয়া সফরে যান। তবে, কলম্বো বন্দরে দলের জাহাজে আরোহণের সময় তিনি গুরুতরভাবে উরুতে আঘাতপ্রাপ্ত হন। আনুষ্ঠানিকভাবে এ ঘটনাকে দূর্ভাগ্যজনকরূপে আখ্যায়িত করা হয়। তবে গুজব রয়েছে যে, কিছু ইতিহাসবেত্তা প্রতিপক্ষীয় ক্রিকেট দলের যোগসাজসে এটি ঘটেছে বলে দাবী করা হয়ে থাকে।
ব্যক্তিগত জীবন
এ আঘাতের পর থেকে তার বোলিং সক্ষমতা দূর্বলতর হতে থাকে। তিনি আর কখনো এ আঘাত থেকে উত্তরণ ঘটাতে সমর্থ হননি। ক্রমাগত স্বাস্থ্যের অবনতি ও আর্থিক সুবিধা আনয়ণে ব্যর্থ হওয়ায় তিনি তার পরিবারের সদস্যদের কাছ থেকে প্রত্যাখ্যাত হন। বাদ-বাকী জীবন তার করুণ অবস্থায় নিপতিত হয়।
মাত্র ৩৩ বছর বয়সে ২৮ সেপ্টেম্বর, ১৮৮৪ তারিখে মাত্রাতিরিক্ত দেহে জলের উপস্থিতির কারণে তার দেহাবসান ঘটে। বামহাতে একটি বল রেখে তাকে সমাহিত করা হয়। ‘হান্না’ নাম্নী এক সেলাইকর্মীকে বিয়ে করেন। তাদের সংসারে ‘সারাহ’, ‘হ্যারল্ড’ ও ‘অ্যালেন’ নামীয় তিন সন্তান ছিল। জন্মকালীন ‘ফ্রেডেরিক মর্লে’ নামে তাকে নিবন্ধিত করা হয়েছিল।
বাংলা (ব্যান্ড)
বাংলা বাংলাদেশের একটি বহুল জনপ্রিয় ব্যান্ড। তারা মূলত আধুনিক সঙ্গীত-সরঞ্জামের সমন্বয়ে গ্রাম-বাংলার সনাতন বাউল সঙ্গীত গেয়ে থাকেন। ব্যান্ডের প্রধান গায়িকা আনুশেহ্‌ আন্‌দিল এর মতে বাংলা হচ্ছে 'নকল বাউল'। তাদের প্রথম এলবাম কিংকর্তব্যবিমূঢ় বাংলাদেশের শহুরে তরুনসমাজের কাছে বেশ জনপ্রিয়তা পায়। বর্তমানে বাউল-ফিউশন সঙ্গীতের যে ধারা দেশে প্রচলিত হয়েছে, বাংলা সেই ধারার অগ্রভাগে রয়েছে। বাংলা বিদেশেও অনেকবার অনুষ্ঠান করেছে।প্রখ্যাত ঢোল-বাদক নজরুল প্রায়শই ব্যান্ডের সাথে বাজিয়ে থাকেন।২০১১ সালে ভারতের দ্য মেমোরিয়াল অ্যাওয়ার্ড ফর ইয়াং সাউথ এশিয়ানস (মিতো) অ্যাওয়ার্ড জিতেছেন আনুশেহ আনাদিল।
মার্গারেট্টা লুইস লেমন
মার্গারেটা "এট্টা" লুইসা লেমন ( স্মিথ ; ২২ নভেম্বর ১৮৬০ - ৮ জুলাই ১৯৫৩) ছিলেন একজন ইংরেজ পাখি সংরক্ষণবাদী এবং বর্তমানে রয়্যাল সোসাইটি ফর দ্য প্রোটেকশন অফ বার্ডস (RSPB) এর একজন প্রতিষ্ঠাতা সদস্য। তিনি কেন্টের একটি ধর্মপ্রচারক খ্রিস্টান পরিবারে জন্মগ্রহণ করেছিলেন। তার পিতার মৃত্যুর পর তিনি দ্রুত গতিতে বেড়ে চলা হ্যাটমেকিংয়ে প্লামেজ ব্যবহারের বিরুদ্ধে প্রচার চালান। এটা তৈরির জন্য পাখির পালক প্রয়োজন হত, যার ফলে কোটি কোটি পাখিকে তাদের পালকের জন্য হত্যা করা হয়েছিল। তিনি ১৮৮৯ সালে ক্রয়েডনে এলিজা ফিলিপসের সাথে ফার, ফিন এবং ফেদার ফোক প্রতিষ্ঠা করেন যা দুই বছর পরে  এমিলি উইলিয়ামসনের ম্যানচেস্টার- ভিত্তিক সোসাইটি ফর দ্য প্রোটেকশন অফ বার্ডস (SPB)-এর সাথে একীভূত হয়, যেটিও ১৮৮৯ সালেই প্রতিষ্ঠিত হয়েছিল। নতুন সংগঠনটি SPB নাম গ্রহণ করে এবং একীভূত সংস্থার জন্য সংবিধানটি ফ্র্যাঙ্ক লেমন লিখেছিলেন, যিনি এর আইনী উপদেষ্টা হয়েছিলেন। ১৮৯২ সালে এট্টা ফ্রাঙ্ক লেমনকে বিয়ে করেন এবং মিসেস লেমন হিসেবে তিনি SPB-এর প্রথম অনারারি সেক্রেটারি হন, এই পদটি তিনি ১৯০৪ সাল পর্যন্ত রেখেছিলেন, যতদি না সংস্থাটি RSPB হয়ে ওঠে।
লেমনস তিন দশকেরও বেশি সময় ধরে আরএসপিবি-র নেতৃত্ব দিয়েছিল, যদিও এট্টার রক্ষণশীলতা, কর্তৃত্ববাদী ব্যবস্থাপনা এবং বৈজ্ঞানিক পাখিবিদ্যার বিরোধিতা ক্রমবর্ধমানভাবে সংগঠনের কমিটির সাথে সংঘর্ষের ঘনঘটা বাড়িয়ে তোলে। ১৯৩৮ সালে ৭৯ বছর বয়সে তাকে নেতৃত্বের ভূমিকা থেকে পদত্যাগ করার জন্য চাপ সৃষ্টি করা হয়েছিল। তার আমলে, পালকের আমদানি (নিষিদ্ধকরণ) আইন ১৯২১ পালকের আন্তর্জাতিক বাণিজ্যকে সীমাবদ্ধ করেছিল, কিন্তু তাদের বিক্রি বা ব্যবহারকে রোধ করতে পারেনি।
লেমন প্রথম বিশ্বযুদ্ধের সময় রেডহিল ওয়ার হাসপাতালের পরিচালনার জন্য ১৯২০ সালে ব্রিটিশ সাম্রাজ্যের অর্ডারের সদস্য নিযুক্ত হন। তিনি রয়্যাল আর্লসউড হাসপাতাল, উইমেন ন্যাশনাল অ্যান্টি-সাফ্রেজ লীগ এবং স্থানীয় রেড ক্রস শাখা সহ অন্যান্য অনেক সংস্থার জন্য কাজ করেছেন। লেমন 1909 সালে প্রতিষ্ঠিত ব্রিটিশ পক্ষীবিদ ইউনিয়নের (BOU) প্রথম চার মহিলা সম্মানিত সদস্যদের একজন ছিলেন, যদিও তিনি নিজেকে কখনই একজন পক্ষীবিদ হিসেবে বিবেচনা করেননি।
তিনি ১৯৫৩ সালের রেডহিলে ৯২ বছর বয়সে তিনি মারা যান এবং রিগেট কবরস্থানে তার স্বামীর পাশে তাকে সমাধিস্থ করা হয়।
হরপ্পা ভাষা
হরপ্পা ভাষা হল ব্রোঞ্জ যুগের (আনু.. খ্রিস্টপূর্ব ২য় সহস্রাব্দ) হরপ্পা সভ্যতার (সিন্ধু উপত্যকা সভ্যতা) অজানা ভাষা। কোনো পাঠযোগ্য সমসাময়িক উৎসে ভাষাটি অপ্রমাণিত, এর প্রকৃতি সম্পর্কিত অনুমানগুলিকে কথিত ঋণ শব্দ ও উপস্তর প্রভাবে হ্রাস পেয়েছে, বিশেষত বৈদিক সংস্কৃতের উপস্তর ও সুমেরীয় কিউনিফর্মে(যেমন মেলুঃহা) লিপিবদ্ধ কয়েকটি পদ, যা ব্যাখ্যাহীন সিন্ধু লিপি বিশ্লেষণের সঙ্গে মিলিত হয়েছে।
সিন্ধু সভ্যতার ভাষা থেকে কয়েকটি সম্ভাব্য ঋণ শব্দ রয়েছে।
গোবিন্দপদ দত্ত
গোবিন্দপদ দত্ত একজন বাঙালি ব্রিটিশবিরোধী স্বাধীনতা সংগ্রামী।
শিক্ষা
তার আদি নিবাস নদিয়া জেলার ধর্মদা (ধর্মদহ) গ্রামে। পিতার নাম সুরেশচন্দ্র দত্ত। তিনি এ.ভি হাইস্কুল থেকে প্রবেশিকা ও কৃষ্ণনগর সরকারি কলেজ থেকে বি.এ পাশ করেন।